
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 11-én tartandó munkaterv szerinti ülésére

4. napirendhez

Tárgy:
Házi gyermekorvosi körzetek 2012. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a házi gyermekorvosi körzetek beszámolóinak szíves megtárgyalását és elfogadását.

…/2013. (IV. 11.) ÖKT határozati javaslat

Sülysáp Nagyközség Önkormányzatának Képviselő-testülete
1./ Dr. Laczkó Katalin házi gyermekorvos beszámolóját az I. sz. házi gyermekorvosi körzet 2012. évi munkájáról elfogadja,

2./ Dr. Balog Erzsébet házi gyermekorvos beszámolóját az II. sz. házi gyermekorvosi körzet 2012. évi munkájáról elfogadja,

Határidő: azonnal
Felelős: polgármester
Sülysáp, 2013. április 4.

Horinka László s.k.


polgármester
Láttam! Sülysáp, 2013. április 5. 
Tóth Krisztina s.k. jegyző
1. MELLÉKLET – Süly és Szőlős
Tisztelt Polgármester Úr!

Tisztelt Testület!

Az I. számú gyermekkörzet  beszámolója a 2012-es évi munkáról.

Praxisba bejelentkezettek száma:             883 fő

Újszülöttek száma:                                     38 fő

Területen lakó 14 év alattiak száma:         630 fő

Betegrendelésen megjelentek száma:     5308 fő

Tanácsadáson megjelentek száma:           836 fő

Kórházba utaltak száma:                            29 fő

Szakrendelésre utaltak száma:                  357 fő

Gondozottak száma:                                  230 fő

A körzetben egy nyolcórás munkaidőben bejelentett csecsemő- és gyermekápolónő végzi munkáját. Sajnos a körzethez tartozó védőnő nyugdíjba vonulása miatt, helyettes védőnő  látják el a területem 2/3-ad részét kevés munkaidőben már több, mint fél éve.

Szeretném kérni a Tisztelt testülettől az alábbiakat:

- minél előbb töltsék be a védőnői státuszt, illetve, csak az én területemen dolgozzon az új védőnő,


- területmódosítással egy egységesebb területet szeretnék,

- a betegeim kérésére, a pénteki 8-11 óráig tartó rendeléssel szeretném jobban kielégíteni a betegeim igényét.

A rendelő állapotára vonatkozóan az alábbiakat említem:


- a nyílászárók még mindig nem zárnak jól,


- az előtér szigetelése és fűtése nincs,


- a két előtér továbbra is beázik,


- a rendelő linóleum burkolata több helyen hiányos, balesetveszélyes,

- az egyik gyermek WC csészéje repedt, szennyvíz kifolyó csöve folyik, nedves és penész szagú, ami a váróban is érződik,

- a fém várótermi padok nagyon hidegek, nem tudnak sokáig ülni rajta a betegek, panaszolják.

Kérem Önöket, hogy a fenti problémákat mielőbb orvosolják!

Ezúton is szeretném megköszönni Önöknek, hogy a rendelő fűtése leválasztásra került!

Köszönetet mondok mindazoknak, akik a munkánkat segítették az elmúlt évben!

Sülysáp, 2013.04.02.

Tisztelettel:

Dr. Laczkó Katalin

2. MELLÉKLET – Sáp

